De som ble fanget, ble ført til Krim, der de ble solgt på slavemarked i Kaffa, og så ført videre til Istanbul og Midtøsten. Ifølge islam kunne ikke muslimer slavebindes, noe som innebar at den muslimske verden hentet sine slaver fra det kristne Europa og det ikkemuslimske Afrika. Hvite europeiske slaver gav høyere pris enn svarte afrikanere, og slavehandelen på Krim var, sammen med slavehandelen på Barbareskkysten, den største kilden til hvite slaver til Midtøstens slavemarkeder, og den fremste leverandør av europeiske slaver til Istanbul.